text: Aga- og etiska reglugerðinReglur fyri dómsnevndir
text: #000003
text: Um vikuskiftið fóru 18 føroyskir venjarar undir A-venjaraútbúgvingina hjá FSF. Útbúgvingin endar í juni 2014 Farna vikuskiftið fóru 18 føroyskir venjarar undir A-venjaraútbúgvingina, sum Fótbóltssamband Føroya skipar fyri.
text: #000023
text: A-venjaraútbúgvingin er hægsta venjaraútbúgving í Føroyum, og er góðkend av UEFA og javntsett við A-venjaraútbúgvingarnar í øðrum UEFA-londum.
text: #000024
text: Minst kravda tímatalið hjá UEFA er 120 tímar, men A-útbúgvingin hjá FSF er umleið 220 tímar, og har afturat koma eini 100 tímar til skrivligar uppgávur.
text: #000025
text: Evnir á A-venjaraútbúgvingini eru leiðsla, motivatión, leikaramenning, fysisk venjing, taktisk venjing, leikháttur, dystarleiðsla, fjølmiðlar og fótbóltslógin. Hesi evni verða umrødd og arbeidd við á útbúgvingini.
text: #000026
text: Hvør luttakari á A-útbúgvingini hevur sín egna vegleiðara, sum vitjar hann sjey ferðir til venjing og dyst. Luttakararnir skulu eisini gera tríggjar skrivligar uppgávur innan ávís evni, umframt at fari verður á námsferð uttanlanda í eina viku.
text: #000027
text: Fyrsta kvinnan Hetta er fjórða ferðin, at A-venjaraútbúgvingin er møgulig at taka í Føroyum, og fyri fyrstu fer er ein kvinna millum luttakararnar. Talan er um Ingun Hansen, sum er venjari hjá besta kvinnuliðnum hjá Víkingi, og hjálparvenjari á U19-landsliðnum við gentum.
text: #000028
text: Higartil hava 47 venjarar tikið A-venjaraútbúgvingina hjá Fótbóltssambandi Føroya, og av teimum eru teir allarflestu framvegis virknir í føroyskum fótbólti – bæði sum venjarar og sum instruktørar.
text: #000029
text: Teir 18 venjarar, sum nú eru byrjaðir, fóru undir útbúgvingina fríggjadagin 25. januar, og um alt gongur eftir ætlan, verða próvtøkurnar í juni 2014.
text: #000030
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000049